I dag koster det 79 kroner om måneden at streame film- og tv-serier på Netflix. Fra nytår kan det komme til at blive dyrere. Ikke på grund af inflation, men fordi Folketinget beslutter at lægge moms på udenlandske streamingtjenester.Det skriver Børsen.Torsdag var der førstebehandling af lovforslaget, og et meget bredt flertal synes at være for ideen. Faktisk er Liberal Alliance det eneste parti, der er modstander af streaming-momsen.Lovforslaget er afledt af en EU-lov, der skal sikre, at virksomheder, der driver tjenester over nettet, skal betale moms i det land, hvor tjenesten bliver købt. I øjeblikket ligger momspligten i det land, hvor tjenesten bliver udbudt. Hidtil har Netflix derfor nøjedes med at betale moms i Luxemborg, men det skal der altså nu ændres ved.